
privind criteriile pe baza cărora se stabileşte gradul de handicap pentru copii şi se aplică măsurile de protecţie specială a acestora


Nr. 725/12.709 

   Ministerul Sănătăţii şi Familiei 

   Autoritatea Naţională pentru Protecţia Copilului şi Adopţie 

   În temeiul prevederilor art. 1 alin. (3) din Ordonanţa de urgenţă a Guvernului nr. 102/1999 privind protecţia specială şi încadrarea în muncă a persoanelor cu handicap, aprobată şi modificată prin Legea nr. 519/2002, ale art. 4 alin. (6) din Hotărârea Guvernului nr. 22/2001 privind organizarea şi funcţionarea Ministerului Sănătăţii şi Familiei, cu modificările şi completările ulterioare, ale Ordonanţei de urgenţă a Guvernului nr. 12/2001 privind înfiinţarea Autorităţii Naţionale pentru Protecţia Copilului şi Adopţie, aprobată şi modificată prin Legea nr. 252/2001, şi ale art. 9 alin. (3) din Hotărârea Guvernului nr. 216/2001 privind organizarea şi funcţionarea Autorităţii Naţionale pentru Protecţia Copilului şi Adopţie, 

   ministrul sănătăţii şi familiei şi secretarul de stat al Autorităţii Naţionale pentru Protecţia Copilului şi Adopţie emit următorul ordin: 

   Art. 1. - Se aprobă criteriile pe baza cărora se stabileşte gradul de handicap pentru copii şi se aplică măsurile de protecţie specială a acestora, prevăzute în anexele nr. 1-4 care fac parte integrantă din prezentul ordin. 

   Art. 2. - Comisiile pentru protecţia copilului din cadrul consiliilor judeţene şi locale ale sectoarelor municipiului Bucureşti, precum şi serviciile de evaluare complexă din cadrul serviciilor publice specializate pentru protecţia copilului din subordinea consiliilor judeţene şi locale ale sectoarelor municipiului Bucureşti vor duce la îndeplinire prevederile prezentului ordin. 

   Art. 3. - Prezentul ordin va fi publicat în Monitorul Oficial al României, Partea I. 

    

	Ministrul sănătăţii şi familiei,    Autoritatea Naţională pentru Protecţia Copilului şi Adopţie
         Daniela Bartoş                                   Gabriela Coman,
                                                         secretar de stat
 


   ANEXA  Nr. 1 

   CRITERII GENERALE
medico-psihosociale de identificare şi încadrare a copiilor
(0-18 ani) cu deficienţe şi handicap (dizabilităţi) 

   Convenţia cu privire la drepturile copilului şi Regulile standard privind egalizarea şanselor pentru persoanele cu handicap (Rezoluţia ONU din 1993), precum şi alte documente internaţionale menţionează cu claritate nevoia de participare socială şi de egalizare a şanselor pentru copiii şi persoanele cu handicap, ca mijloace de promovare a drepturilor umane. O condiţie importantă în acest sens, pentru care militează comunitatea internaţională, este depăşirea modelului predominant medical în concepţia şi practica cu privire la aceşti copii şi acceptarea complementară a modelului social. 

   În prezentul ordin al ministrului sănătăţii şi familiei şi al secretarului de stat al Autorităţii Naţionale pentru Protecţia Copilului şi Adopţie se determină criteriile medico-psihosociale de identificare şi de încadrare într-o categorie de handicap, pentru copii, pe baza cărora se stabilesc măsurile de protecţie specială, serviciile de intervenţie (reabilitare-recuperare) şi sprijin necesare, pentru asigurarea condiţiilor de dezvoltare optimă (bio-psihosocială) în raport cu nevoile individuale şi particularităţile contextuale, pentru fiecare copil. 

   Identificarea şi aprecierea gradului de handicap se fac prin raportare la Clasificarea internaţională a funcţionării, dizabilităţilor şi sănătăţii, ICF 2001, adoptată de Organizaţia Mondială a Sănătăţii. Aceasta ia în considerare deficienţa (afectarea), limitarea activităţii şi restricţiile de participare socială ale persoanei respective. 

   Prezenţa unei condiţii de sănătate (boli, afecţiuni etc.) este o premisă, dar aceasta nu conduce obligatoriu la handicap (dizabilitate). Diagnosticul medical în sine nu este ca atare suficient pentru a fundamenta încadrarea într-o categorie de handicap, el trebuie corelat cu evaluarea psihosocială. La evaluarea eventualului handicap sau dizabilităţi, alături de stabilirea gradului de disfuncţionalitate a organismului, se vor lua în considerare şi factorii de mediu, inclusiv cei familiali, calitatea educaţiei, măsurile luate de familie, posibila neglijare, precum şi factorii personali. În absenţa familiei se evaluează particularităţile mediului substitutiv. Ponderea acestor factori în constituirea handicapului va fi evaluată prin criterii de facilitare şi/sau bariere, identificate prin raportul de anchetă psihosocială. 

   Atât în procesul evaluării medico-psihosociale, cât şi în luarea deciziilor privitoare la copil trebuie să se respecte principiile parteneriatului cu familia şi cu copilul, în raport cu vârsta şi gradul său de dezvoltare. 

   Evaluarea şi încadrarea într-un grad de handicap nu este un scop în sine, ele trebuie să ducă la creşterea calităţii vieţii copilului, prin îmbunătăţirea îngrijirii şi intervenţii personalizate cu scop recuperator şi de facilitare a integrării sociale. 

   Ele se vor concretiza în planul de servicii personalizat, elaborat pe baza raportului de evaluare complexă, validat pe baze contractuale ferme, ceea ce va asigura o conduită activă, pozitivă a comunităţii faţă de persoana cu handicap sau dizabilitate. Planul de servicii personalizat va fi pus în practică de familie şi de instituţiile competente, furnizoare de servicii, cu implicarea activă a copilului. Serviciile sunt asigurate sau facilitate de autorităţile locale, iar planul personalizat va fi monitorizat de instituţia abilitată. 

   Pentru realizarea obiectivelor propuse, dosarul copilului cu handicap sau dizabilităţi este unic şi cuprinde următoarele secţiuni: fişa personală, fişa medicală, ancheta socială, fişa psihologică, fişa educaţională, raportul de evaluare complexă, certificatul de încadrare într-un grad de handicap, certificatul de orientare şcolară, hotărârea privind măsurile de protecţie a copilului, planul de servicii personalizat, contractele cu familia şi cu instituţiile furnizoare de servicii şi documente privind monitorizarea evoluţiei cazului. 

   Pentru aplicarea instrumentelor precizate în acest ordin, în termen de 60 de zile de la publicarea acestuia în Monitorul Oficial al României, Partea I, va fi pus la dispoziţie un ghid metodologic aprobat prin ordin comun al ministrului sănătăţii şi familiei, al secretarului de stat al Secretariatului de Stat pentru Persoanele cu Handicap, al secretarului de stat al Autorităţii Naţionale pentru Protecţia Copilului şi Adopţie şi al ministrului educaţiei şi cercetării. 

   Măsurile şi serviciile de protecţie specială, de intervenţie şi sprijin sunt variate şi au ca finalitate: 

   a) supravieţuirea copilului; 

   b) reducerea sau minimalizarea unor consecinţe invalidante ale afecţiunilor sau bolilor; 

   c) ameliorarea condiţiilor de viaţă individuală şi socială pentru a asigura şi a sprijini dezvoltarea maximală a potenţialului copilului. 

   La baza aprecierii severităţii handicapului (dizabilităţii) stau, în principal, următoarele criterii generale: 

   a) gradul, stadiul, eventualele complicaţii şi posibila asociere de afecţiuni derivate din afectări/deficienţe structurale sau funcţionale, stabilite pe baza explorărilor corespunzătoare; 

   b) răspunsul la tratament şi efectul măsurilor recuperatorii (protezare, reeducare funcţională etc.) şi serviciilor de intervenţie şi sprijin; 

   c) posibile limitări în activitate şi restricţii în participarea socială, ca efecte ale afectării sau deficienţei; 

   d) influenţa pozitivă, de facilitare sau negativă, de bariere, exercitată de factorii de mediu; 

   e) influenţa pozitivă sau negativă a criteriilor susmenţionale cu factorii personali. 

   Aplicarea combinată a criteriilor medicale şi psihosociale se face diferenţiat şi adaptat particularităţilor de vârstă ale copiilor în cauză. 

   Copiii din grupa de vârstă 0-3 ani ridică probleme speciale şi necesită o atenţie specială în identificarea şi determinarea gradului de handicap. Aceşti copii sunt, pe de o parte, dependenţi de îngrijirea şi supravegherea permanentă din partea adultului. Pentru aprecierea severităţii handicapului trebuie avute în vedere nu numai efectul tulburărilor structurale şi funcţionale, ci şi implicarea şi condiţiile asigurate de mediul familial apropiat. Pe de altă parte, la această vârstă dezvoltarea bio-psihosocială a copiilor este foarte complexă, ceea ce impune o analiză foarte serioasă şi circumspecţie în decizia de încadrare. 

   Grade de handicap (dizabilitate) 

   Încadrarea în grade de handicap se face în raport cu intensitatea deficitului funcţional individual şi prin corelare cu funcţionarea psihosocială corespunzătoare vârstei. 

   Pentru a se realiza asimilarea pe grade de handicap în cazul diverselor entităţi nozologice se va ţine seama că nu boala în sine determină severitatea handicapului, ci gradul tulburărilor funcţionale determinate de acestea, în raport cu stadiul de evoluţie, de complicaţii în activitatea şi participarea socială, de factori personali etc. Deci, pentru aceeaşi boală - ca premisă a identificării şi încadrării - încadrarea în grade de handicap poate merge de la gradul uşor la gradul grav. 

   Măsurile de protecţie specială şi serviciile de intervenţie şi sprijin sunt, în cadrul legal existent, foarte variate; pentru viitor, în funcţie de nevoile individuale şi disponibilităţile comunităţii, ele vor fi dezvoltate în mod corespunzător. 

   Gradul grav de handicap se poate acorda copiilor care au, în raport cu vârsta, capacitatea de autoservire încă neformată sau pierdută, respectiv au un grad de dependenţă ridicat fizic şi psihic. În această situaţie autonomia persoanei este foarte scăzută din cauza limitării severe în activitate, ceea ce conduce la restricţii multiple în participarea socială a copilului. Drept urmare, copilul necesită îngrijire specială şi supraveghere permanentă din partea altei persoane. 

   Gradul accentuat de handicap se poate acorda copiilor la care incapacitatea de a desfăşura activitatea potrivit rolului social corespunzător dezvoltării şi vârstei se datorează unor limitări funcţionale importante motorii, senzoriale, neuropsihice sau metabolice rezultate din afecţiuni severe, în stadii înaintate, cu complicaţii ale unor aparate şi sisteme. În această situaţie participarea socială a copilului este substanţial restrictionată. 

   Gradul mediu de handicap se poate acorda copiilor care au capacitate de prestaţie fizică (motorie, metabolică) sau intelectuală redusă, corespunzând unei deficienţe funcţionale scăzute, ceea ce duce la limitări în activitate, în raport cu aşteptările corespunzătoare vârstei. În această situaţie ele se reflectă în restricţii relativ semnificative ale participării sociale a copilului. 

   Gradul uşor de handicap se poate acorda pentru cazurile în care impactul afectării asupra organismului este minim, cu limitare nesemnificativă a activităţii, şi nu necesită măsuri de protecţie specială, participarea socială fiind în limite rezonabile. Aceste cazuri vor fi raportate şi înregistrate statistic. 

   ANEXA  Nr. 2 

   CATEGORII DE AFECTĂRI (DEFICIENŢE)
structurale şi funcţionale ale organismului, care pot determina
starea de handicap (dizabilitate) 

   I. Afectări (deficienţe) ale sistemului nervos şi funcţiilor mentale globale 

   Afecţiuni neurologice: 

   -malformaţii congenitale invalidante (de exemplu: mielomeningocel, porencefalia, hidrocefalia, microcefalia vera, craniostenoza); 

   -facomatoze (Bourneville, Sturge-Weber-Krabe); 

   -boli demielinizante (de exemplu: leuconevraxită cu tulburări motorii şi senzoriale în evoluţie sau cu recăderi frecvente); 

   -boli heredo-degenerative (ataxiile, coreea cronică); 

   -leziuni traumatice ale sistemului nervos central şi/sau periferic cu sechele tip pareză sau plegie mono-, hemi-, para-, tetra- paralizii de plex, leziuni radiculare, de nervi periferici în stadiu sechelar, producând tulburări de tonus şi motricitate, afectând deplasarea şi gestualitatea, tulburări de tip epileptic sau alte tulburări de focar; 

   -sechele după un sindrom ischemic medular sau accident vascular cerebral cu consecinţe invalidante; 

   -sechele postencefalitice, meningitice şi mielitice (de exemplu: poliomielită anterioară cu tulburări de gestualitate cronice severe, tulburări piramidale); 

   -tumori cerebrale benigne - cu leziuni sechelare postoperatorii; 

   -paralizii cerebrale congenitale şi dobândite (de exemplu: Boala Little, ataxia congenitală coreo-atetozică etc.). 

   a) Deficienţe funcţionale medii: se apreciază în funcţie de prezenţa obligatorie a uneia sau mai multor categorii (1, 2, 3, 5) şi facultativă (4, 6): 

   1. deficienţe posturale, de statică şi coordonare unilaterală, în care forţa, precizia, viteza mişcărilor de statică şi mers sunt în permanenţă scăzute; 

   2. deficienţă de manipulaţie unilaterală permanentă sau bilaterală uşoară ori intermitentă, cu realizarea dificilă a gestualităţii ca forţă, precizie, viteză; 

   3. deficienţă de fonaţie, deglutiţie, masticaţie, asociate cu deficienţe uşoare ale altor funcţii neurologice; 

   4. deficienţe cronice ale controlului sfincterian de tipul micţiunilor imperioase, incontinenţă de efort, asociate cu alte semne neurologice; 

   5. crize epileptice generalizate convulsive tonico-clonice şi de alte tipuri cu frecvenţă mai mare de 1 până la 3 pe lună, cu/fără tulburări psihice intercritice sub tratament antiepileptic; 

   6. dureri continue sau crize, cu frecvenţă medie, hiperkinezia, cauzalgia, dureri fulgurante, dureri talamice, rezistente la tratament. 

   Copiii cu aceste deficienţe se pot încadra în gradul mediu de handicap, dar corelat şi cu evaluarea psihosocială. 

   b) Deficienţe funcţionale accentuate: 

   7. deficienţe în statică şi mers care fac ca bolnavul să se poată deplasa cu mare dificultate prin forţă proprie, nesprijinit sau cu baston ori cârje; 

   8. deficienţe de manipulaţie bilaterală, cu imposibilitatea efectuării eficiente a gestualităţii; 

   9. deficienţe de masticaţie, deglutiţie, fonaţie şi/sau respiraţie, cu realizarea cu mare dificultate a alimentaţiei, vorbirii sau respiraţiei în context neurologic; 

   10. deficienţe cronice ale controlului sfincterian care împiedică încadrarea într-un mediu social; 

   11. deficienţe ale limbajului care fac imposibilă stabilirea relaţiilor interumane; 

   12. tulburări trofice cronice sau recidivante musculare cutanate sau/şi osteoarticulare, asociate cu deficite motorii medii; 

   13. crize epileptice convulsive generalizate tonico-clonice şi alte tipuri de crize epileptice grave, ca sindromul West, sindromul Lennox-Gastaut, de cel puţin una pe săptămână sub tratament, cu/fără tulburări psihice intercritice. 

   Aceste deficienţe sunt asimilabile gradului accentuat de handicap, dar prin corelare cu evaluarea psihosocială. 

   c) Deficienţe funcţionale grave: 

   14. deficienţă locomotorie de statică şi mers care face bolnavul nedeplasabil prin forţă proprie, mobilizarea fiind posibilă numai cu ajutorul altei persoane; 

   15. deficienţe de manipulaţie bilaterală totală; 

   16. deficienţe de limbaj cu/fără tulburări expresive, care fac imposibilă stabilirea relaţiilor cu mediul înconjurător, în context neurologic, obiectivate clinic şi paraclinic; 

   17. deficienţe de deglutiţie şi respiraţie care necesită asistenţă din partea altei persoane. 

   Copiii care prezintă asemenea deficienţe au nevoie, de regulă, de îngrijire şi/sau supraveghere permanentă din partea altei persoane, ca atare se recomandă încadrarea în gradul grav de handicap. 

   Tulburări psihice: 

   a) întârzierile (dizabilităţile) mintale, certificate prin încadrarea în criteriile clasificărilor internaţionale (ICD 10): 

   1. întârziere mintală uşoară cu QI - 50-65 dacă este asociată cu o altă deficienţă: senzorială, somatică, psihică (de limbaj şi comunicare, hiperactivitate, emoţional, conduită); poate fi asimilată gradului mediu de handicap; 

   2. întârziere mintală cu QI - 35-49 fără altă asociere - se poate asimila gradului accentuat de handicap; 

   3. întârziere mintală severă şi profundă (QI sub 35) - poate fi asimilată cu gradul grav de handicap; 

   b) tulburările pervazive de dezvoltare: autism, sindromul Rett, sindromul Asperger, în raport cu gradul de afectare a intelectului, afectivităţii şi activităţii, pot fi încadrate în diferite grade de handicap; 

   c) stările demenţiale de diferite etiologii, în raport cu severitatea afectării, pot fi încadrate în diferite grade de handicap; 

   d) psihozele cu evoluţie cronică defectuală (schizofrenia, boala afectivă primară) sunt încadrabile în gradul grav de handicap. 

   II. Afectări ale structurilor şi funcţiilor senzoriale 

   a) Afectări ale structurii ochiului şi ale funcţiilor vizuale şi funcţiilor anexelor ochiului 

   Afecţiuni oculare 

   I. Conform orientărilor E.M.R.C.M. în vigoare, prin noţiunea de nevăzător se înţelege acea categorie de deficienţi vizuali care au capacitatea de autoservire pierdută şi dreptul la însoţitor permanent. 

   În cadrul acestei categorii se disting: 

   A. cecitate absolută, în care valorile acuităţii vizuale la AO sunt cuprinse între următoarele limite: 

   1. VAO = zero = p.m.m. (percepe mişcarea mâinii) - n.c. (nu corectează); 

   2. VAO = zero = p.l. (percepe lumina); 

   3. VAO = zero = f.p.l. (fără percepţie luminoasă); 

   4. anoftalmie bilaterală congenitală; operatorie; 

   B. cecitate relativă (practică sau socială) în care valorile acuităţii vizuale la AO sunt cuprinse între limitele următoare: VAO = 1/200 (n.d. la 25 cm - numără degetele) şi la 1/25 (n.d. la 2 m - numără degetele). 

   II. Deficienţii vizuali care au valorile acuităţii vizuale la AO cuprinse între 0,04 (n.d. 1/25 la 2 m - numără degetele) - 0,1 (1/10 n.d. la 5 m - numără degetele) se încadrează în grupa ambliopilor (ambliopii mari sau forte) şi nu sunt încadrabili în gradul grav de handicap. 

   III. Aceste categorii se pot încadra în gradul accentuat de handicap, cu valori ale acuităţii vizuale între 0,04-0,1 la AO. 

   IV. Pentru gradul mediu de handicap se pot lua în discuţie valorile: 

   a) VAO = 1/3-1/8 inclusiv; 

   b) vedere la un ochi = 1; 

   vedere la celălalt ochi 1/2 - zero f.p. 

   b) Afectări ale structurii şi funcţiilor auzului 

   Afecţiuni ORL: 

   -hipoacuzie congenitală sau dobândită precoce cu demutizare slabă sau nulă (poate fi asimilată gradului mediu de handicap); 

   -tulburări de auz bilateral cu pierdere peste 70 db, calculată pe audiogramă, ce se protezează greu, sau asociate cu tulburări psihice şi de limbaj (se poate acorda gradul mediu de handicap). 

   III. Afectări ale structurii laringelui şi funcţiilor sale: 

   -laringectomizare parţială, cu tulburări de fonaţie şi deglutiţie sau cu gastrostomă permanentă, care reprezintă o infirmitate mare ce marchează psihicul bolnavului (se poate asimila cu gradul accentuat de handicap); 

   -laringectomizare totală sau cu traheostomă permanentă (se va aprecia în funcţie de recomandarea medicului de specialitate). 

   La această categorie de afectare se iau în considerare şi malformaţiile congenitale ale gurii (keilo-palato-skizis etc.). 

   IV. 
a) Afectări ale structurii sistemului cardiovascular şi ale funcţiilor sale 

   Afecţiuni cardiovasculare: 

   -cardiopatii cu insuficienţă cardiacă cronică clinic manifestă (de exemplu: tetrada Fallot, transpoziţia de vase mari, stenoză de arteră pulmonară asociată cu DSV, atrezia de tricuspidă, maladia Ebstein, defect septal ventricular, persistenţa canalului arterial, coarctaţie de aortă); 

   -miocardiopatii primitive (de exemplu: fibroelastoză endomiocardică); 

   -HTA stadiul II, III cu complicaţii; 

   -pericardite cronice cu semne de insuficienţă cardiacă; 

   -cordul pulmonar cronic cu semne importante de hipertensiune în mica circulaţie; 

   -tulburările de ritm şi conducere severe (de exemplu: extrasistole ventriculare, fibrilaţie, flutter atrial, tahicardia paroxistică repetitivă, bloc major de ramură stângă, blocurile AV - gradele II şi III şi blocurile bi- şi trifasciculare); 

   -polimalformaţii cardiovasculare sau/şi ale altor organe; 

   -afecţiuni vasculare periferice (arteriale, venoase, limfatice) care determină impotenţa funcţională a segmentelor subiacente, tulburări trofice marcate la două sau mai multe membre; 

   -purtători de pacemaker şi protezaţi valvulari; 

   -valvulopatii reumatismale cu insuficienţă cardiacă. 

   Pentru asimilarea pe grade de handicap se vor lua în considerare: 

   -natura afecţiunii şi stadiul ei evolutiv; 

   -răspunsurile la demersurile terapeutice; 

   -răsunetul afecţiunii cardiovasculare asupra altor organe şi sisteme; 

   -asocieri patologice; 

   -existenţa insuficienţei cardiace exprimate în grade NYHA. 

   Pot fi încadraţi în categoria de persoane cu handicap prin afecţiuni cardiovasculare exprimate în grade NYHA după cum urmează: 

   a) gradul II (bolnavi care nu prezintă tulburări funcţionale la eforturi mici, dar prezintă astfel de tulburări la eforturi de o intensitate sau durată mare, apărând, de asemenea, o limitare a capacităţii de efort) - este asimilat cu gradul mediu de handicap; 

   b) gradul III (bolnavi fără simptome în repaus, dar cu tulburări funcţionale chiar la eforturi mici; de asemenea, apare şi o limitare a capacităţii de efort) - poate fi asimilat cu gradul accentuat de handicap; 

   c) gradul IV (bolnavi cu dispnee chiar în repaus, tulburările funcţionale accentuându-se la orice efort). Se pot lua în considerare, după caz, şi valorile gazometriei sanguine, şi anume: 

   -hipoxemie uşoară PaO2 60-70 mmHg; 

   -hipoxemie medie PaO2 50-60 mmHg; 

   -hipoxemie accentuată PaO2 sub 50 mmHg. 

   Pentru grupele de vârstă pentru care nu se pot evalua gradele NYHA se va lua în considerare gradul de deficienţă funcţională. 

   În cazul intervenţiilor chirurgicale din sfera cardiacă gradul de handicap se apreciază în funcţie de amploarea intervenţiei şi de rezultatul postoperator. Gradul grav se acordă pe o perioadă de 6-12 luni. Ulterior aprecierea se face în funcţie de evoluţie şi de recomandările medicale. 

   b) Afectări ale structurii aparatului respirator şi ale funcţiilor sale 

   Afecţiuni respiratorii: 

   a) afecţiuni pulmonare cronice evolutive: 

   -tuberculoză bronhopulmonară şi pleurală activă sau activ regresivă; 

   -supuraţie bronhopulmonară permanentă sau cu pusee frecvente (bronşectazii cu pusee supurative şi tulburări de nutriţie, pleurezie purulentă). 

   În aceste cazuri se apreciază o deficienţă funcţională respiratorie ce afectează semnificativ activitatea şi participarea, care poate fi asimilată cu gradul accentuat de handicap. 

   Formele severe cu caşexie, deperdiţie proteică, cord pulmonar cronic decompensat se apreciază ca fiind o deficienţă funcţională respiratorie gravă, care poate fi asimilată cu gradul grav de handicap, necesitând îngrijire din partea altei persoane; 

   b) afecţiuni bronhopulmonare cronice, cu tulburări funcţionale intermitente sau permanente (astm bronşic infantil, bronşită obstructivă cronică): 

   -forma clinică moderată (o criză de astm/săptămână sau fenomene bronşitice relativ rare, cu pusee la 2-3 luni) se apreciază că este o deficienţă funcţională medie (disfuncţie ventilatorie decelată spirografic, cu intensitate medie) şi poate fi asimilată cu încadrarea în gradul mediu de handicap; 

   -forma clinică severă (o criză de astm/zi sau mai frecvente, rebelă la tratament bronhodilatator şi/sau corticodependentă sau forme de bronşită cronică cu acutizări frecvente, semne clinice severe, cu disfuncţie ventilatorie accentuată şi/sau semne de insuficienţă pulmonară manifestă şi/sau cord pulmonar cronic compensat) se apreciază ca deficienţă funcţională accentuată şi poate fi asimilată cu gradul accentuat de handicap; 

   -formele clinico-funcţionale grave, cu insuficienţă cardiorespiratorie severă ireductibilă - caşexie, deperdiţie proteică - se apreciază că au deficienţă funcţională gravă şi pot fi asimilate cu gradul grav de handicap, necesitând îngrijire din partea altei persoane; 

   c) sechelele după tuberculoză pulmonară sau după intervenţii chirurgicale ori traumatism toracic; la aceşti bolnavi handicapul, deci deficienţa funcţională respiratorie, se apreciază în funcţie de aspectul funcţional detectat prin teste spirografice sau gazometrie sanguină; 

   d) anomaliile congenitale (agenezie pulmonară, fibroză pulmonară idiopatică) cu tulburări funcţionale şi/sau insuficienţă respiratorie cronică şi efectele lor asupra activităţii şi participării pot conduce la un handicap ce este apreciat în baza testelor spirografice sau gazometriei sanguine. 

   c) Afectări ale structurii sistemului imunitar şi ale funcţiilor sale: 

   -boli cu deficit imunitar cronic: boala SIDA, hipogamaglobulinemia, agranulocitoza - asimilabile cu gradul grav de handicap. 

   Pentru aprecierea severităţii afectării HIV-SIDA se vor avea în vedere stadiile clinico-imunologice, conform clasificării infecţiei HIV pediatrice CDC - Atlanta 1994, după cum urmează: 

   -handicap accentuat - stadiile clinico-imunologice N2, A1, A2, B1; 

   -handicap grav - stadiile clinico-imunologice N3, A3, B2, B3, C1, C2, C3; 

   -anemii hemolitice cronice necompensate; 

   -afecţiuni hematologice: 

   ▪ anemii cronice (de exemplu: talasemie majoră, sferomicrocitoza necompensată, poliglobulia cronică, siclemia, methemoglobinemia cronică); 

   ▪ afecţiuni hematologice (de exemplu: leucemiile, limfom malign nehodgkinian stadiile I şi II, boala Hodgkin, mielom multiplu); 

   ▪ macroglobulinemia Waldestrom cu alterarea progresivă a stării generale, hepatosplenomegalie şi tumori micro- sau macronodulare în amigdale, plămâni, tub digestiv. 

   Pentru asimilare şi evaluare se vor avea în vedere: 

   -caracterul evolutiv, progresiv al afecţiunii; 

   -alterarea progresivă a stării generale; 

   -semne de hipogenezie sau agenezie medulară; 

   -prezenţa şi frecvenţa fenomenelor hemoragipare; 

   -prezenţa complicaţiilor (hepato-splenice, neurologice, renale, cardiovasculare etc.); 

   -prezenţa sindromului de imunodeficienţă; 

   -hemofilia cu manifestări hemoragice frecvente, tulburări articulare posthemoragice, paralizii nervoase periferice; 

   -anemiile persistente, sub 8 gr%. 

   Prezintă deficienţă funcţională medie: 

   -leucemia acută în remisiune completă menţinută cel puţin un an de la încheierea tratamentului; 

   -leucemia cronică cu numărul de leucocite sub 50.000/mm3, cu adenomegalie sau/şi splenomegalie; 

   -trombocitemiile persistente peste 500.000/mm3, fără complicaţii tromboembolice sau hemoragice; 

   -anemiile între 7-8 gr%, rezistente la tratament; 

   -hemofilia cu manifestări hemoragice fără gravitate şi fără modificări de dinamică articulară; 

   -boala Hodgkin în stadiile I şi II. 

   Deficienţa funcţională accentuată se manifestă în: 

   -leucemia acută; 

   -leucemiile cronice cu leucocitoza marcată peste 100.000/mm3, rezistentă la tratament, cu insuficienţă medulară (anemie, granulopenie sau/şi trombopenie), adenomegalii şi splenomegalii tumorale şi infecţii cronice; 

   -leucemiile cronice trecute în stadiul de metamorfozare blastică; 

   -policitemiile complicate cu hipertensiune arterială, insuficienţă cardiacă, mieloscleroză, tromboembolii, transformare în leucemie acută; 

   -trombocitemiile hemoragice însoţite de complicaţii tromboembolice; 

   -anemiile sub 7 gr%, rezistente la tratament, care necesită perfuzii de sânge, precum şi cele cu complicaţii, respectiv: tromboze, hemoragii repetate, semne de insuficienţă medulară, hemocromatoză, transformare în leucemii acute; 

   -boala Hodgkin în stadiile III şi IV; 

   -mielomul multiplu cu fracturi multiple, cu anemie moderată sau severă, sindrom hemoragic, insuficienţă renală; 

   -trombocitopeniile cu hemoragii frecvente şi severe, cu anemie hipocromă medie sau severă. 

   Deficienţa funcţională gravă apare în: 

   -formele cu deficienţe motorii importante, sechele ale unor complicaţii neurologice ca urmare a afecţiunilor hemoragice; 

   -anemiile severe rebele la tratament; 

   -boala Hodgkin în stadiul IV, cu complicaţii severe. 

   V. Afectări ale structurii şi funcţiilor sistemelor digestiv, metabolic şi endocrin 

   a) Afectări ale structurii sistemului digestiv şi ale funcţiilor sale 

   Afecţiuni digestive: 

   -afecţiuni de diverse tipuri, cu tulburări importante de nutriţie (deficit ponderal peste 20% la adolescenţi şi 25% la sugari) (de exemplu: diaree cronică cu sindrom de malabsorbţie, celiakie etc.); 

   -insuficienţă hepatică cronică medie şi severă (probată prin teste de laborator); 

   -hepatită cronică activă (hepatită agresivă); 

   -ciroză hepatică; 

   -insuficienţă pancreatică cronică exocrină; fibroză chistică de pancreas. 

   Pentru asimilare se vor avea în vedere: afectarea stării de nutriţie şi a funcţiilor vitale, precum şi testele de laborator. 

   Pentru insuficienţa hepatică cronică forma medie se poate acorda gradul mediu de handicap. Pentru forma severă se poate aprecia gradul accentuat de handicap. 

   Pentru ciroză se poate aprecia gradul grav de handicap. 

   b) Afectări ale structurii glandelor endocrine şi ale funcţiilor specifice 

   Afecţiuni endocrine: 

   -insuficienţă hipofizară accentuată gravă, tulburări grave de nutriţie, insuficienţă corticosuprarenală şi tulburări psihice; 

   -diabet insipid rezistent la tratament; 

   -hipertiroidism cu visceralizări (cardiace) şi tulburări de nutriţie; 

   -hiperparatiroidismul şi hipoparatiroidismul documentate; 

   -mixedemul; 

   -hiperaldosteronismul primar de evoluţie, cu sechele cardiovasculare şi renale relativ echilibrate sub tratament. 

   Pentru asimilare pe grade se vor avea în vedere: stadiul afecţiunii şi eventuale complicaţii, răspunsul terapeutic, eventuale asocieri posibile. 

   Pentru insuficienţă hipofizară accentuată sau gravă se poate asimila gradul grav de handicap. 

   Pentru mixedem cu răspuns terapeutic se poate asimila gradul accentuat de handicap. 

   Intoleranţa la lactoză - gluten se poate asimila cu gradul accentuat de handicap. 

   c) Afectări ale structurii şi funcţiilor sistemului metabolic 

   Tulburări cronice de metabolism şi nutriţie: 

   a) acidoză metabolică cronică, fenilcetonurie, glicogenoze, porfirie cu tulburări polinevritice şi tulburări psihice severe şi semne importante de hepatită cronică (se poate acorda gradul accentuat de handicap); 

   b) degenerescenţa hepatolenticulară (Wilson) - se poate acorda gradul accentuat de handicap; 

   c) diabet zaharat juvenil cu formele următoare: 

   -diabet zaharat insulinodependent echilibrat, compensat, necomplicat; se apreciază ca deficienţă funcţională de nutriţie medie şi poate fi încadrat în gradul mediu de handicap; 

   -diabet zaharat insulinodependent dezechilibrat, necomplicat, care necesită tratament strict supravegheat ca şi formele insulinorezistente; se apreciază că prezintă o deficienţă funcţională şi de nutriţie accentuată şi poate fi încadrat în gradul accentuat de handicap; 

   -diabet zaharat decompensat cu comă acidocetozică, hiperosmotică repetată şi complicat cu polineuropatie, retinopatie şi metropatie; se apreciază că determină o deficienţă funcţională de nutriţie accentuată şi poate fi asimilată cu încadrarea în gradul accentuat de handicap; 

   -formele grave de diabet zaharat cu caşexie gravă, cu complicaţii de tip cecitate şi polineuropatii grave, se apreciază că determină o deficienţă funcţională de nutriţie gravă şi pot fi asimilate cu încadrarea în gradul grav de handicap, necesitând îngrijire din partea altei persoane. Copiii cu diabet din grupa de vârstă 0-7 ani care prezintă probleme deosebite de alimentaţie şi administrare a tratamentului se pot încadra în gradul de handicap grav în baza recomandării medicale; 

   d) intoleranţă la gluten, lactoză (documentate clinic, plus biopsie intestinală) - se poate încadra în gradul accentuat de handicap; 

   e) formele de rahitism vitaminorezistent confirmate prin repetate internări în spital se apreciază că determină o deficienţă de nutriţie accentuată care poate fi asimilată cu încadrarea în gradul accentuat de handicap; 

   f) stările de caşexie gravă şi deperdiţie proteică de diverse etiologii se apreciază că determină o deficienţă de nutriţie gravă când depăşesc un deficit ponderal de 25% şi pot fi asimilate cu încadrarea în gradul grav de handicap, necesitând îngrijiri din partea altei persoane. 

   VI. Afectări ale structurii funcţiilor aparatului urinar 

   Afecţiuni renale cu insuficienţă renală cronică documentată, indiferent de cauză: 

   -cauze malformative (de exemplu: agenezia renală unilaterală, hipoplazia renală, rinichi polichistic, rinichi în potcoavă, duplicare ureterală, reflux vezico-ureteral, displazie reno-facială Potter 1); 

   -cauze tumorale (de exemplu: tumora Wilms); 

   -hidronefroză de gradul III; 

   -hipertensiune reno-vasculară severă sau malignă; 

   -litiază renală sau ureterală aseptică pe rinichi unic, unilaterală dacă rinichiul controlateral este pielonefritic sau bilaterală, complicaţii, indiferent dacă complicaţia este uni sau bilaterală; 

   -nefrocalcinoza unilaterală cu rinichi controlateral afectat; 

   -rinichi unic chirurgical, cu afectarea funcţiei renale a rinichiului restant (creatinemie peste 2 mg%). 

   Pentru încadrarea în grade de handicap se evaluează stadiul evolutiv al bolii şi posibilităţile terapeutice, corelat cu evaluarea psihosocială. 

   Pentru tumora Wilms în stadiu inoperabil se poate acorda gradul grav de handicap, pentru hipertensiune renovasculară severă sau malignă se poate acorda gradul accentuat de handicap, la fel şi pentru rinichi unic chirurgical cu afectarea funcţiei renale. Hidronefroza de gradul III se poate aprecia ca handicap accentuat. 

   VII. 
a) Afectări ale structurii şi funcţiilor aparatului locomotor şi corespunzătoare mişcării 

   Afecţiuni osteoarticulare: 

   -boli constituţionale ale oaselor (de exemplu: osteopsatiroza, acondroplazia şi osteopetroza); 

   -malformaţii [de exemplu: amielia unui membru, totală sau parţială (toracal sau pelvin), de coaste, stern, claviculă, coastă supranumerară cu torticolis permanent]; sindactilie încă două luni după operaţie; 

   -redori şi anchiloze; redori strânse mono- sau bilaterale de şold, genunchi sau combinate controlaterale în poziţii vicioase, asociate sau nu cu paralizii nervoase; asocierea lipsei policelui sau a patru degete bilateral cu anchiloze de degete, cot, umăr, în poziţii nefuncţionale; anchiloze bilaterale ale coatelor şi umerilor, anchiloze ale pumnului, cotului, umărului, bilateral, în poziţie funcţională; pierderea gestualităţii unui membru toracal asociată cu reducerea prehensiunii; 

   -amputaţii (de exemplu: amputaţiile bilaterale, neprotezabile sau greu protezabile de membre inferioare cu articulaţiile supraiacente în redoare sau anchiloze; amputaţii unilaterale, indiferent de nivel, cu excepţia celor de degete; amputaţia bilaterală a membrelor toracale, indiferent de nivel; amputaţia unilaterală, indiferent de nivel, în raport şi cu gestualitatea şi deservirea necesară; dezarticularea membrului toracal); 

   -pseudoartroze (de exemplu: gambă, coapsă, antebraţ şi braţ neoperabile); 

   -proteză totală de şold cu tulburări de statică şi mers; 

   -infecţii cronice invalidante (de exemplu: osteomielită cronică, morbul Pott, fistule osoase în evoluţie); 

   -osteonecroze cronice invalidante, indiferent de etiologie (de exemplu: osteonecroză de cap femural); 

   -leziuni de corpuri vertebrale cu modificări ale articulaţiilor intervertebrale, cu modificări de statică şi mobilitate a coloanei (ortostatism şi deplasări dificile); cifoscolioze şi scolioze deformante ce împiedică capacitatea respiratorie normală (de exemplu: maladia Scheuerman); 

   -deformări rahitice grave cu tulburări de postură, locomoţie sau respiraţie; 

   -luxaţia congenitală de şold (pe perioada imobilizării în aparat gipsat). 

   Pentru asimilarea pe grade de handicap se vor lua în considerare, în plus faţă de evaluarea psihosocială: 

   a) implicaţiile asupra realizării posturii ortostatice, mersului, variantelor posturale - în cazul afectării coloanei vertebrale şi membrelor pelvine; 

   b) idem, asupra gestualităţii de prehensiune, asupra amplitudinii deplasărilor gestuale, posibilităţii realizării gesturilor fine şi precise - în afecţiunile membrelor toracale; 

   c) caracterul evolutiv sau regresiv al afecţiunii; 

   d) posibilităţile terapeutice, inclusiv ortezare şi protezare; 

   e) asocieri cu afecţiuni musculare, neurologice, somatice; 

   f) asocieri cu tulburări circulatorii loco-regionale; 

   g) prezenţa unor procese supurative acute sau cronice. 

   Pentru afecţiunile locomotorii osteoarticulare: 

   ▪ deficienţa funcţională medie - reducerea posibilităţii de realizare şi menţinere a ortostatismului, mersului, prin poziţii vicioase ale trunchiului şi membrelor, prin limitarea variantelor posturale sau a deplasărilor gestuale; 

   ▪ deficienţa funcţională accentuată - reducerea marcată sau pierderea posibilităţilor de realizare şi menţinere a ortostatismului, mersului, a gestualităţii de prehensiune la un membru, asociată cu reducerea acestor posibilităţi la membrul controlateral; prin caracterul evolutiv al afecţiunii ori complicaţii sau asocieri morbide; 

   ▪ deficienţa funcţională gravă - pierderea gestualităţii ambelor membre toracale sau a posibilităţilor de mers şi ortostatism; prin caracterul diseminat al afecţiunii (neoplasme); prin evoluţie ireversibilă spre exitus; 

   ▪ colagenoze: 

   -boala lupică (LED); 

   -sclerodermia cu tulburări cutanate specifice, reducând gestualitatea, cu fenomene pulmonare (fibroză pulmonară); 

   -periarterita nodoasă cu tulburări oculare (hemoragii retiniene), polimiozită, cu manifestări digestive pulmonare, simptome renale, HTA; 

   -dermatomiozită (polimiozită în evoluţie, cu atrofii musculare sau cu modificări ale staticii coloanei şi slăbirea forţei musculare a membrelor toracale, când deplasarea devine dificilă); 

   -poliartrita reumatoidă în evoluţie sau cu sechele la nivelul articulaţiilor pumnului şi degetelor, determinând limitarea gestualităţii. 

   În cazul acestui capitol se vor avea în vedere implicaţiile asupra funcţiilor vitale şi posibilităţile de realizare a gestualităţii, limitările funcţionale motorii. 

   b) Afectări ale structurii şi funcţiilor muşchilor 

   Afecţiuni musculare: 

   -anomalii şi malformaţii congenitale, dacă împiedică statica şi locomoţia (de exemplu: hipertrofii congenitale, redori şi retracţii musculare); 

   -boli degenerative - distrofii musculare progresive (de exemplu: distrofia Duchenne, miopatii în centură, distrofia musculară progresivă congenitală, distrofii miotonice Thomsen-Becher); 

   -miastenia ce determină fatigabilitatea rapidă, cu tulburări de locomoţie, manipulaţie, fonaţie, respiraţie; 

   -glicogenoze (de exemplu: tip II - boala Pompe). 

   Pentru asimilare pe grade de handicap se evaluează: 

   a) implicaţiile lor asupra realizării posturii ortostatice, mersului, variantelor posturale: în cazul afectării coloanei vertebrale şi membrelor pelvine; 

   b) idem, asupra gestualităţii de prehensiune, asupra amplitudinii deplasărilor gestuale, posibilităţii realizării gesturilor fine şi precise în afecţiunile membrelor toracale; 

   c) caracterul evolutiv sau regresiv al afecţiunii; 

   d) posibilităţile terapeutice, inclusiv ortezare şi protezare; 

   e) asocieri cu afecţiuni neurologice osteoarticulare sau somatice; 

   f) prezenţa tulburărilor circulatorii loco-regionale; 

   g) prezenţa sau absenţa fenomenelor sfincteriene; 

   h) prezenţa tulburărilor de masticaţie, deglutiţie, fonaţie şi respiraţie. 

   VIII. Afectări ale structurii pielii, anexelor şi funcţiilor tegumentului 

   Afecţiuni dermatologice: 

   -afecţiuni cronice ale pielii, cu caracter de boli generale sau fiind expresia unei boli sistemice ori care, prin efectul lor, limitează semnificativ postura şi gestualitatea (de exemplu: epidermoliza buloasă, diskeratoza anhidrotică primară; cicatrici postarsură mutilante şi invalidante). 

   Pentru aceste afecţiuni, avându-se în vedere şi cele enunţate, se poate face asimilarea cu gradul accentuat de handicap. 

   IX. Afectări legate de boala canceroasă 

   Boala canceroasă: 

   ▪ afecţiunea într-un stadiu curabil - poate orienta spre asimilare temporară cu gradul accentuat de handicap; 

   ▪ stadiul avansat/inoperabil, cu tulburări funcţionale majore determinate de boală - poate orienta spre gradul grav de handicap; în cursul tratamentului intensiv, conform recomandărilor medicului curant, se poate aprecia gradul grav de handicap pe o perioadă de 12 luni, apoi în funcţie de evoluţie; 

   ▪ postterapeutic, la 2 ani de la întreruperea tratamentului, se poate face încadrarea în gradul mediu de handicap, dacă nu sunt semne de recidivă locală sau regională ori tulburări funcţionale postterapeutice. 

   X. Afectări multiple ale organismului legate de boli genetice invalidante 

   Boli genetice invalidante: 

   -aberaţii cromozomiale - trisomia 18, trisomia 21, trisomia 13 - în raport cu afectarea capacităţii intelectuale, de comunicare, prezenţa comorbidităţii şi a restricţiilor de participare; pot fi încadrate în grade diferite de handicap. 

   XI. Afectări ale organismului legate de transplantul de organe 

   Stările posttransplant 

   Se apreciază handicap grav în primele 12 luni de la transplant, ulterior gradul de handicap se stabileşte în funcţie de evoluţie şi de recomandările medicale. 

   ANEXA  Nr. 3*) 

   ___________ 

   *)Anexa nr. 3 este reprodusă în facsimil. 

   ACTIVITĂŢI ŞI PARTICIPARE - FACTORI DE MEDIU 

   Toate componentele menţionate în subsidiar vor fi cuantificate pe aceeaşi scară generică şi se vor alege calificativele adecvate, în funcţie de domeniul evaluat. 

   Exemplificare (xxx reprezintă domeniul): 

    

	   xxx.0 Nu sunt probleme  (lipsă, absenţă, neglijabilă etc.) 0-4%
   xxx.1 Probleme uşoare   (scăzută, redusă etc.)             5-24%
   xxx.2 Problemă moderată (medie, temperată etc.)            25-49%
   xxx.3 Problemă severă   (gravă, ridicată, extremă etc.)    50-95%
   xxx.4 Problemă totală   (generalizată, completă etc.)      96-100%           
   xxx.8 Nu se specifică
   xxx.9 Nu se aplică
 


   ACTIVITĂŢI ŞI PARTICIPARE 

   Activitatea este executarea unei sarcini sau a unei acţiuni de către individ. 

   Participarea este implicarea într-o situaţie de viaţă. 

   1. ÎNVĂŢAREA ŞI APLICAREA CUNOŞTINŢELOR 

   Acest capitol se referă la învăţarea, aplicarea cunoştinţelor învăţate, gândire, rezolvare de probleme şi luarea deciziilor 

    

	┌──────────────────────────────────────────────────────────────────┬──────────────────────────┐
│                                                                  │Grupe de vârstă la care se│
│               ÎNVĂŢAREA ŞI APLICAREA CUNOŞTINŢELOR               │realizează obişnuit (ani) │
│                                                                  ├─────┬─────┬──────┬───────┤
│                                                                  │ 0-3 │ 4-6 │ 7-11 │ 12-18 │
├──────────────────────────────────────────────────────────────────┼─────┼─────┼──────┼───────┤
│a. Experienţe senzoriale cu scop                                  │     │     │      │       │
├──────────────────────────────────────────────────────────────────┼─────┼─────┼──────┼───────┤
│- urmărirea cu privirea                                           │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- ascultarea                                                      │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- alte experienţe senzoriale cu scop (simţul tactil, olfactiv)    │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│b. Învăţarea de bază                                              │     │     │      │       │
├──────────────────────────────────────────────────────────────────┼─────┼─────┼──────┼───────┤
│- imitarea                                                        │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- repetarea                                                       │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- învăţarea - cititului                                           │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- învăţarea - scrisului                                           │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- învăţarea - calculului                                          │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- achiziţia deprinderilor de bază (manipularea obiectelor în joc) │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- alte elemente de învăţare de bază specificate şi nespecificate  │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│c. Aplicarea cunoştinţelor                                        │     │     │      │       │
├──────────────────────────────────────────────────────────────────┼─────┼─────┼──────┼───────┤
│- focalizarea atenţiei                                            │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- gândirea                                                        │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- cititul                                                         │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- scrisul, inclusiv scrisul Braille                               │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- calculatul                                                      │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- rezolvarea de probleme                                          │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- capacitatea de atenţie                                          │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- aplicarea cunoştinţelor, unele specificate, altele nespecificate│     │  x  │      │       │
└──────────────────────────────────────────────────────────────────┴─────┴─────┴──────┴───────┘
 


   2. CERINŢE ŞI SARCINI GENERALE 

   Acest capitol se referă la sarcini generale de îndeplinit, prin una sau mai multe sarcini, organizarea sarcinilor zilnice şi rezistenţa la stress. 

    

	┌──────────────────────────────────────────────────────────────────┬──────────────────────────┐
│                                                                  │Grupe de vârstă la care se│
│                   CERINŢE ŞI SARCINI GENERALE                    │realizează obişnuit (ani) │
│                                                                  ├─────┬─────┬──────┬───────┤
│                                                                  │ 0-3 │ 4-6 │ 7-11 │ 12-18 │
├──────────────────────────────────────────────────────────────────┼─────┼─────┼──────┼───────┤
│- îndeplinirea unei singure sarcini                               │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- îndeplinirea mai multor sarcini                                 │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- realizarea sarcinilor zilnice                                   │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- rezistenţa la stress şi la alte solicitări                      │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- cerinţe şi sarcini specificate                                  │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- cerinţe şi sarcini nespecificate                                │     │     │  x   │       │
└──────────────────────────────────────────────────────────────────┴─────┴─────┴──────┴───────┘
 


   3. COMUNICAREA 

   Acest capitol se referă la aspecte generale şi specifice ale comunicării prin limbaj, semne şi simboluri, incluzând primirea şi producerea mesajelor, purtarea, unei conversaţii şi folosirea aparatelor şi tehnicilor de comunicare. 

    

	┌──────────────────────────────────────────────────────────────────┬──────────────────────────┐
│                                                                  │Grupe de vârstă la care se│
│                           COMUNICAREA                            │realizează obişnuit (ani) │
│                                                                  ├─────┬─────┬──────┬───────┤
│                                                                  │ 0-3 │ 4-6 │ 7-11 │ 12-18 │
├──────────────────────────────────────────────────────────────────┼─────┼─────┼──────┼───────┤
│a. Comunicare - receptivă                                         │     │     │      │       │
├──────────────────────────────────────────────────────────────────┼─────┼─────┼──────┼───────┤
│- comunicare verbală                                              │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- comunicare nonverbală                                           │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- comunicare prin semne conveţionale                              │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- comunicare - mesaje scrise                                      │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- comunicare prin mijloace specificate şi nespecificate include   │     │     │  x   │       │
│şi limbajul mimico-gestual                                        │     │     │      │       │
├──────────────────────────────────────────────────────────────────┼─────┼─────┼──────┼───────┤
│b. Comunicare - producerea mesajelor                              │     │     │      │       │
├──────────────────────────────────────────────────────────────────┼─────┼─────┼──────┼───────┤
│- vorbitul                                                        │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- producerea mesajelor non-verbal                                 │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- producerea mesajelor din limbajul semnelor convenţionale        │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- scrierea mesajelor                                              │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│c. Conversaţia şi folosirea aparatelor şi tehnicilor de           │     │     │      │       │
│comunicare                                                        │     │     │      │       │
├──────────────────────────────────────────────────────────────────┼─────┼─────┼──────┼───────┤
│- conversaţia (discuţia, dialogul)                                │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- dezbaterea                                                      │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- folosirea aparatelor şi tehnicilor de comunicare                │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │     │  x   │       │
└──────────────────────────────────────────────────────────────────┴─────┴─────┴──────┴───────┘
 


   4. MOBILITATE 

   Acest capitol se referă la mişcare prin schimbarea poziţiei corpului sau localizare, ori prin transferarea de la un loc la altul prin utilizarea, mişcarea sau manipularea obiectelor, prin mers, alergare sau căţărare şi prin folosirea unor forme variate de transport. 

    

	┌──────────────────────────────────────────────────────────────────┬──────────────────────────┐
│                                                                  │Grupe de vârstă la care se│
│                           MOBILITATEA                            │realizează obişnuit (ani) │
│                                                                  ├─────┬─────┬──────┬───────┤
│                                                                  │ 0-3 │ 4-6 │ 7-11 │ 12-18 │
├──────────────────────────────────────────────────────────────────┼─────┼─────┼──────┼───────┤
│a. Schimbarea şi menţinerea poziţiei corpului                     │     │     │      │       │
├──────────────────────────────────────────────────────────────────┼─────┼─────┼──────┼───────┤
│- schimbarea poziţiei de bază a corpului                          │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- menţinerea poziţiei corpului                                    │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- mutatul corpului dintr-un loc în altul, fără ajutor             │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│b. Manipularea, mişcarea şi transportul obiectelor                │     │     │      │       │
├──────────────────────────────────────────────────────────────────┼─────┼─────┼──────┼───────┤
│- ridicatul şi purtatul obiectelor                                │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- mutarea obiectelor cu ajutorul extremităţilor distale           │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- motricitatea fină a mâinii                                      │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- folosirea, mâinii şi a braţului                                 │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│c. Mersul şi mişcarea                                             │     │     │      │       │
├──────────────────────────────────────────────────────────────────┼─────┼─────┼──────┼───────┤
│- mersul                                                          │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- deplasarea                                                      │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- deplasarea în interiorul casei                                  │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- deplasarea în jurul (în afara) casei                            │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- deplasarea, pe stradă                                           │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- deplasarea cu utilizarea de echipamente                         │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│d. Deplasarea folosind mijloacele de transport                    │     │     │      │       │
├──────────────────────────────────────────────────────────────────┼─────┼─────┼──────┼───────┤
│- deplasarea autonomă folosind mijloacele de transport            │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- călăritul animalelor pentru transport                           │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- deplasarea folosind mijloacele de transport, specificate şi     │     │     │      │   x   │
│nespecificate                                                     │     │     │      │       │
└──────────────────────────────────────────────────────────────────┴─────┴─────┴──────┴───────┘
 


   5. AUTOÎNGRIJIREA 

   Acest capitol se referă la autoîngrijire, spălare şi uscare, grijă faţă de propriul corp şi părţi ale corpului, îmbrăcare, hrănire, băutul şi îngrijirea sănătăţii. 

    

	┌──────────────────────────────────────────────────────────────────┬──────────────────────────┐
│                                                                  │Grupe de vârstă la care se│
│                          AUTOÎNGRIJIREA                          │realizează obişnuit (ani) │
│                                                                  ├─────┬─────┬──────┬───────┤
│                                                                  │ 0-3 │ 4-6 │ 7-11 │ 12-18 │
├──────────────────────────────────────────────────────────────────┼─────┼─────┼──────┼───────┤
│- spălarea                                                        │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- îngrijirea diverselor părţi ale corpului                        │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- folosirea toaletei                                              │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- îmbrăcarea                                                      │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- hrănirea                                                        │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- băutul                                                          │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- preocuparea faţă de propria sănătate                            │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │     │  x   │       │
└──────────────────────────────────────────────────────────────────┴─────┴─────┴──────┴───────┘
 


   6. VIAŢA CASNICĂ (importantă la copii, deoarece pregăteşte viaţa autonomă de adult) 

   Acest capitol se referă la îndeplinirea unor acţiuni şi sarcini ale vieţii casnice. Ariile vieţii casnice includ: achiziţionarea de hrană, îmbrăcăminte şi alte necesităţi, curăţenie şi reparaţii curente în casă, grija faţă de obiectele din jur şi cele personale, grija faţă de ceilalţi 

    

	┌──────────────────────────────────────────────────────────────────┬──────────────────────────┐
│                                                                  │Grupe de vârstă la care se│
│                          VIAŢA CASNICĂ                           │realizează obişnuit (ani) │
│                                                                  ├─────┬─────┬──────┬───────┤
│                                                                  │ 0-3 │ 4-6 │ 7-11 │ 12-18 │
├──────────────────────────────────────────────────────────────────┼─────┼─────┼──────┼───────┤
│a. Achiziţionarea celor necesare                                  │     │     │      │       │
├──────────────────────────────────────────────────────────────────┼─────┼─────┼──────┼───────┤
│- procurarea unor bunuri şi servicii                              │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│b. Sarcini gospodăreşti                                           │     │     │      │       │
├──────────────────────────────────────────────────────────────────┼─────┼─────┼──────┼───────┤
│- pregătirea şi prepararea mesei                                  │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- îndeplinirea sarcinilor gospodăreşti                            │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│c. îngrijirea şi întreţinerea obiectelor casnice şi a altor       │     │     │      │   x   │
│obiecte de ajutor                                                 │     │     │      │       │
└──────────────────────────────────────────────────────────────────┴─────┴─────┴──────┴───────┘
 


   7. RELAŢIILE SOCIO AFECTIVE INTERPERSONALE 

   Acest capitol se referă la formarea acţiunilor şi sarcinilor cerute de interacţiunile de bază şi complexe cu ceilalţi (persoane necunoscute, prieteni, rude, membrii familiei, persoane îndrăgite) într-o manieră adecvată contextual şi social. 

    

	┌──────────────────────────────────────────────────────────────────┬──────────────────────────┐
│             RELAŢIILE SOCIO AFECTIVE INTERPERSONALE              │Grupe de vârstă la care se│
│                                                                  │realizează obişnuit (ani) │
│                                                                  ├─────┬─────┬──────┬───────┤
│                                                                  │ 0-3 │ 4-6 │ 7-11 │ 12-18 │
├──────────────────────────────────────────────────────────────────┼─────┼─────┼──────┼───────┤
│a. Interacţiuni interpersonale generale                           │     │     │      │       │
├──────────────────────────────────────────────────────────────────┼─────┼─────┼──────┼───────┤
│- interacţiuni interpersonale de bază                             │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- interacţiuni interpersonale complexe                            │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│b. Relaţii interpersonale particulare                             │     │     │      │       │
├──────────────────────────────────────────────────────────────────┼─────┼─────┼──────┼───────┤
│- relaţionarea cu străinii                                        │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- relaţii formale                                                 │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- relaţii sociale informate                                       │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- relaţii de familie                                              │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- relaţii intime                                                  │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │     │      │   x   │
└──────────────────────────────────────────────────────────────────┴─────┴─────┴──────┴───────┘
 


   8. ARIILE MAJORE ALE VIEŢII 

   Acest capitol se referă la îndeplinirea sarcinilor şi acţiunilor necesare integrării şcolare, pregătirii pentru un loc de muncă, muncii propriu-zise şi realizării tranzacţiilor economice. 

    

	┌──────────────────────────────────────────────────────────────────┬──────────────────────────┐
│                                                                  │Grupe de vârstă la care se│
│                    ARIILE MAJORE ALE VIEŢII                      │realizează obişnuit (ani) │
│                                                                  ├─────┬─────┬──────┬───────┤
│                                                                  │ 0-3 │ 4-6 │ 7-11 │ 12-18 │
├──────────────────────────────────────────────────────────────────┼─────┼─────┼──────┼───────┤
│a. Educaţia                                                       │     │     │      │       │
├──────────────────────────────────────────────────────────────────┼─────┼─────┼──────┼───────┤
│- educaţia informală                                              │  x  │     │      │       │
├──────────────────────────────────────────────────────────────────┼─────┼─────┼──────┼───────┤
│- educaţia preşcolară                                             │     │  x  │      │       │
├──────────────────────────────────────────────────────────────────┼─────┼─────┼──────┼───────┤
│- educaţia şcolară - şcoala obligatorie (6-15 ani)                │     │     │  x   │       │
├──────────────────────────────────────────────────────────────────┼─────┼─────┼──────┼───────┤
│- instruirea vocaţională (profesională)                           │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│b. Pregătirea pentru profesie                                     │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│c. Viaţa economică                                                │     │     │      │   x   │
└──────────────────────────────────────────────────────────────────┴─────┴─────┴──────┴───────┘
 


   9. VIAŢA COMUNITARĂ ŞI SOCIALĂ 

   Acest capitol se referă la acţiuni şi sarcini cerute de implicarea în viaţa, socială organizată în afara familiei, în comunitate arii sociale şi civice ale vieţii. 

    

	┌──────────────────────────────────────────────────────────────────┬──────────────────────────┐
│                                                                  │Grupe de vârstă la care se│
│                   VIAŢA COMUNITARĂ ŞI SOCIALĂ                    │realizează obişnuit (ani) │
│                                                                  ├─────┬─────┬──────┬───────┤
│                                                                  │ 0-3 │ 4-6 │ 7-11 │ 12-18 │
├──────────────────────────────────────────────────────────────────┼─────┼─────┼──────┼───────┤
│- viaţa comunitară                                                │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- recreere şi timp liber                                          │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- religie şi spiritualitate                                       │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- drepturile copilului                                            │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- viaţa politică şi educaţia civică                               │     │     │      │   x   │
├──────────────────────────────────────────────────────────────────┼─────┼─────┼──────┼───────┤
│- altele, specificate şi nespecificate                            │     │     │      │   x   │
└──────────────────────────────────────────────────────────────────┴─────┴─────┴──────┴───────┘
 


   FACTORI DE MEDIU 

   Factorii de mediu se referă la toate aspectele lumii externe sau extrinseci care formează contextul existenţei unui individ şi care au ca atare un impact asupra funcţionării persoanei respective (prin factori de facilitare sau prin bariere). 

   Printre factorii de mediu se numără lumea fizică şi trăsăturile sale, lumea fizică construită de oameni, alte persoane aflate în diferite relaţii şi roluri, atitudini şi valori, sisteme şi servicii sociale, precum şi politici, reglementări şi legi. 

   1. PRODUSE ŞI ECHIPAMENTE 

   Acest capitol se referă la medicamente, alimente, proteze, orteze, ochelari, mijloace de locomoţie, adaptare arhitecturală, adaptarea locurilor de muncă şi a instituţiilor de învăţământ 

   -Produse şi substanţe pentru consumul personal 

   -Produse şi tehnologii pentru consumul personal în viaţa de zi cu zi 

   -Produse pentru mobilitatea personală şi transportul personal 

   -Produse pentru comunicare 

   -Produse pentru educaţie 

   -Produse pentru locul de muncă 

   -Produse pentru cultură, recreere şi sport 

   -Produse pentru practica religiei şi spiritualitate 

   -Proiectarea, construirea şi tehnologia clădirilor publice 

   -Proiectarea, construirea şi tehnologia clădirilor private 

   -Produse şi tehnologii pentru spaţiul public şi teritoriu 

   -Proprietăţi 

   -Altele, specificate şi nespecificate 

   2. SERVICII, SISTEME ŞI POLITICI 

   Acest capitol se referă la: 

   ▪ politicile sociale constituite din regulamente, reguli, convenţii şi standarde stabilite de guvern la nivel local, regional, naţional; 

   ▪ serviciile existente pentru protecţia copilului cu handicap: sănătate, educaţie, juridice, cultură şi recreere, economice, comunicaţii şi de protecţie civilă; 

   ▪ apartenenţa la asociaţii şi organizaţii, sisteme de securitate socială. 

   -producerea bunurilor de consum 

   -arhitectura şi construcţiile 

   -planificarea spaţiilor deschise 

   -gospodăria 

   -utilitare 

   -de comunicare 

   -de transport 

   -de protecţie civilă 

   -juridice 

   -integrarea în asociaţii şi organizaţii 

   -economice 

   -media 

   -securitatea socială 

   -pentru sprijinul social general 

   -medicale 

   -educaţional şi de instruire 

   -locul de muncă 

   -politice 

   -altele, specificate şi nespecificate 

   3. MEDIUL NATURAL ŞI AMBIANŢA CREATĂ DE OM 

   Acest capitol se referă la mediul natural şi la schimbările mediului produse de către om. 

   -geografia fizică 

   -populaţia 

   -flora şi fauna 

   -clima 

   -evenimente naturale 

   -evenimente cauzate de factori umani 

   -lumina 

   -schimbări legate de timp 

   -sunet 

   -vibraţii 

   -calitatea aerului 

   -altele 

   4. SPRIJIN, RELAŢII, ATITUDINI 

   Acest capitol se referă la: 

   ▪ Persoane şi animale care oferă sprijin fizic şi emoţional, hrană, protecţie, asistenţă şi relaţii cu alte persoane, la domiciliu, la şcoală sau la locul de muncă, la locul de joacă sau în alte situaţii ale vieţii sociale; 

   ▪ Atitudinile care sunt consecinţe observabile ale obiceiurilor, practicilor, valorilor, normelor şi credinţelor religioase care influenţează comportamentul şi viaţa socială la toate nivelele 

   -familia naturală/de plasament/grup de referinţă 

   -familia extinsă 

   -prieteni 

   -cunoscuţi, colegi, vecini, membri ai comunităţii 

   -profesionişti 

   -persoane în poziţii de autoritate 

   -personal de îngrijire şi asistenţi personali 

   -animale domestice 

   -altele, specificate şi nespecificate 

   -atitudini individuale ale membrilor familiei naturale/de plasament/grup de referinţă 

   -atitudini individuale ale membrilor familiei extinse 

   -atitudini individuale ale prietenilor 

   -atitudini individuale ale cunoştinţelor, colegilor, vecinilor şi membrilor comunităţii, profesioniştilor 

   -atitudini individuale ale persoanelor în poziţii de autoritate 

   -atitudini individuale ale personalului de îngrijire şi asistenţi personali 

   -atitudini la nivel de societate 

   -altele, specificate şi nespecificate 

   Factori facilitatori (Exemplificări) 

   Existenţa ambilor părinţi 

   Familie nucleară, familie lărgită 

   Familie organizată (căsătorie) 

   Relaţii intrafamiliale armonioase 

   Familie percepută ca mediu, securizant de către copil 

   Stare de sănătate bună a familiei (copil şi familie) 

   Condiţii materiale suficiente care asigură minimul de calitate a vieţii 

   Mediul educaţional favorizant 

   Apartenenţa la o minoritate 

   Participare şi integrare în viaţa comunitară 

   Accesul la servicii (de sănătate, educaţionale, sociale, speciale) în funcţie de nevoi 

   Existenţa resurselor comunitare şi sociale şi managementul eficient al acestora 

   Politici coerente integrative de protecţie a copilului şi a familiei 

   Politici internaţionale 

   Bariere (Exemplificări) 

   Lipsa părinţilor 

   Familie monoparentală 

   Familie dezorganizată concubinaj/separare/divorţ 

   Decesul unui părinte 

   Relaţii conflictuale 

   Abandonul copilului 

   Abuz şi neglijarea copilului 

   Violenţa domestică 

   Probleme de sănătate fizică, psihică, boli cronice, existenţa unei persoane cu handicap 

   Sărăcie, şomaj, izolare, marginalizare 

   Nivel educaţional scăzut 

   Apartenenţa la o minoritate (etnică, religioasă etc) 

   Izolare şi marginalizare comunitară 

   Lipsa serviciilor sau dificultăţi în accesul la servicii (sănătate, educaţionale, sociale, specifice etc) 

   Lipsa resurselor comunitare - management deficitar 

   ANEXA  Nr. 4 

   GLOSAR 

   Potrivit clasificării OMS 2001, în identificarea şi încadrarea copiilor cu handicap se recomandă utilizarea următorilor termeni de bază: 

   condiţie de sănătate - termen generic pentru boli (acute sau cronice), dezordini/tulburări, răniri sau traume; 

   funcţionare - termen generic care se referă la funcţiile corpului, structurile corpului, activităţi şi participare; relevă aspectul pozitiv al interacţiunii dintre individ şi factorii contextuali; 

   dizabilitate (handicap) - termen generic pentru deficienţe (afectări), limitări de activitate şi restricţii de participare; relevă aspectul negativ al interacţiunii individ-context; 

   funcţiunile corpului - funcţiile fiziologice ale corpului ca sistem/organism uman (inclusiv creierul); 

   structurile corpului - părţile anatomice, structurale: organe, membre şi părţile lor; 

   deficienţă (afectare) - pierdere sau anormalitate în structurile corpului, funcţiile fiziologice (inclusiv psihice); 

   activitate - executarea unei sarcini sau acţiuni de către un individ; reprezintă perspectiva individuală a funcţionării; 

   limitări de activitate - dificultăţile pe care un individ le poate avea în executarea activităţilor; pot varia de la uşoare la severe în ceea ce priveşte calitatea, cantitatea şi maniera de execuţie; 

   participare - implicarea unei persoane în situaţii de viaţă; semnifică perspectiva societală a funcţionării; 

   restricţii de participare - probleme pe care un individ le poate avea în implicarea în situaţii de viaţă; 

   factori contextuali - factori care împreună (mediul şi factorii personali) constituie contextul complet al vieţii unui individ; 

   factori de mediu - toate aspectele externe sau intrinseci ale lumii, care formează contextul vieţii unui individ; ei includ: lumea fizică naturală, lumea fizică artificială (făcută de om), ceilalţi oameni, în diferite relaţii şi roluri, atitudini şi valori, sisteme şi servicii sociale, politici, legi şi reguli; 

   factori personali - factorii contextuali legaţi de individ, cum ar fi: vârsta, sexul, statutul social, experienţa de viaţă etc.; 

   facilitatori - factori din mediul unei persoane, care, prin absenţa sau prezenţa lor, ameliorează funcţionarea şi reduc dizabilitatea; 

   bariere - factori din mediul unei persoane, care, prin absenţa sau prezenţa lor, limitează funcţionarea şi creează dizabilitatea; 

   capacitate - construct care indică nivelul cel mai înalt probabil pe care o persoană l-ar putea atinge într-un domeniu de activitate şi participare, la un moment dat. Capacitatea se măsoară într-un mediu uniform sau standardizat, deci reflectă abilitatea individului adaptată la mediu; 

   performanţă - descrie ce fac indivizii în mediul lor curent, deci se referă la aspectul implicării persoanei în situaţii de viaţă. 

